Szavak, szóelemek

-morfémák-

Morféma

A nyelvi szintek közül a második. Ide tartoznak a szótövek és a toldalékok. A toldalékokon belül megkülönböztetünk képzőket, jeleket, ragokat). Morféma (szóelem): a nyelv legkisebb jelentéssel bíró egységei; szavak és toldalékok

Lexéma: a szavak szótári alakja

Morfémák csoportosítása alaki önállóságuk szerint:

– szabad morfémák: más morfémáktól függetlenül is előfordulhatnak, önmagukban értelmesek, a mondatban önállóan is megállják a helyüket (pl. ház, kép)

– félszabad morfémák: csak más szóelemmel együtt fordulnak elő, velük nem olvadnak össze egyetlen szóvá, jelentésük járulékos (névutó –alatt, mögött, között; névelő-a, az, egy; igekötő-be, ki,fel, le, stb.)

– kötött morfémák: csak más morfémákhoz kapcsolódva fordulhatnak elő (toldalékok: -ban, -ben,- tól-, től, stb: -)

A morfémakapcsolatok első helyén rendszerint a szótő áll.

A toldalékok első helyén, közvetlenül a szótő után a képzők állnak

Képzők szerepe:

– új jelentésű szótári szót hozhatnak létre

– megváltoztathatják a szó szófaját és ezzel mondatbeli szerepét.

Képzőhöz kapcsolódhat újabb képző.

Rendszerint nem zárják le a szóalakot.

A jelek a képzők után és a rag előtt helyezkednek el.

Egynél több is járulhat a tőhöz, de utánuk csak ragok következhetnek.

Nem hoznak létre új szótári szót, nem változtatják meg a mondatbeli szerepét sem, de egy-egy nyelvtani jelentésmozzanattal gazdagítják a szótőben kifejezett jelentéstartalmat, és hangsúlyozzák a szó szófaji jellegét.

A ragok a szóalak zárómorfémái, nem követheti őket más morféma, és egy ragnál többet nem tartalmazhat egy szóalak sem.

Meghatározzák a szóalak mondatbeli szerepét.

Egy szó általános modellje:

(igekötő) + szótő + képző + jel + rag

A magyar nyelv toldalékrendszere

|  |  |
| --- | --- |
| A képzők fajtái | |
|  |  |
| Igeképző | zöld+-**ell,** dob+**-ol**, só+**-z** |
| Főnévképző | szép+**-ség**, olvas+**-ás**, madar+**-ász** |
| Melléknévképző | nagy érték+**-ű**, arany+**-os**, ujj+**-nyi,** kert+**-i** |
| Számnévképző | harm+**-adik**, öt+**-ödik** |
| Igenévképző | úsz+**-ni**, szaladgál+**-ó**, ér+**-ett**, megír+**-andó**, nevet+**-ve** |

|  |  |
| --- | --- |
| A jelek fajtái | |
|  |  |
| *a múlt idő jele* | **t, -tt** ( kér**+t**, főz+**-ött** ) |
| *a feltételes mód jele* | **na, -ne, -ná, -né** ( ad+-**na**, ad+-**ná**, i+-**nna**, i+-**nná** ) |
| *a felszólító mód jele* | **j**, ( kér+**-j**, mász+-**sz**, ráz+-**z**, edz+-**dz** ) |
| *a többes szám jele* | **k,** ( ceruzá+-**k**, füzet+**-ek** ) |
| *birtokos személlyelek* | **m, -d , -a/ -e, -je/-ja** (ceruzá+-**m** ) **-unk/-ünk, -tok/-tek/-tök, -uk/-ük, -juk/jük** |
| *birtokjel* | **é** ( Kati+**-é** ) |
| *birtoktöbbesítő jel* | **i, -ai, -ei, -jai, -jei** ( építő+**-i**, rokon+**-ai**, kert+**-jei** ) |
| *a középfok jele* | **bb** ( keves+**-ebb** ) |
| *a felsőfok jele* | **leg+-bb** ( **leg-**+keves+**-ebb** ) |
| *a túlzófok jele* | **legesleg-+-bb** ( l**egesleg-**+kedves+-**ebb** ) |
| *kiemelőjel* | **ik** ( fényesebb+**-ik**, nagyobb+**-ik** ) |

|  |
| --- |
| A ragok fajtái |

|  |  |
| --- | --- |
| Igei személyragok | **-k, -m** ( vár+**-ok**, vár+**-om** )  **-l, -sz, -d** ( játsz+**-ol,** vár+**-sz,** vár+**-od** )  **-i, -ja** ( néz+**-i**, vár+**-ja** )  **-unk/-ünk, -juk/-jük** (vár+-**unk,**  vár+-**juk** )  **-tok/-tek/-tök, -játok, -itek** ( vár+**tok,** vár+**játok,** néz+-**itek** )  **-nak/-nek, -ják/-ik**  ( vár+**-nak,** vár**+-ják**, kér+**-ik** ) |
| A tárgy ragja | **-t** ( sütemény+**-t** ) |
| A birtokos jelző ragja | **-nak-/nek** ( a fiúk+**-nak a** labdája ) |
| Határozóragok | **-ban/-ben, -ba/-be, -ból/-ből, -n/-on/-en/-ön,**  **-ra/-re, -ról/-ről, -nál/-nél, -hoz/-hez/-höz**  **-tól/-től, -val/-vel, -kor**  ( ház+**-ba,**  ház+**-on** )  **-an/-en** ( szép+**-en** ), **-ul/-ül** ( magyar+**-ul** )  **-lag/-leg**  ( emberi+**-leg** ) |

A szótő lehet **egyalakú** *(ház, házat)*vagy **többalakú** *(bokor,* ***bokr****ot, vagy fa,* ***fá****t)*

Megkülönböztetünk még **egyszerű** és **összetett** szavakat.